Document ID: 32003D0708

Απόφαση της Επιτροπής
της 7ης Οκτωβρίου 2003
για την τροποποίηση του παραρτήματος Ε της οδηγίας 91/68/ΕΟΚ του Συμβουλίου και των παραρτημάτων Ι και ΙΙ της απόφασης 93/198/ΕΟΚσχετικά με την ενημέρωση των υποδειγμάτων υγειονομικών πιστοποιητικών αιγοπροβάτων
[κοινοποιηθείσα υπό τον αριθμό Ε(2003) 3511]
(Κείμενο που παρουσιάζει ενδιαφέρον για τον ΕΟΧ)
(2003/708/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου, της 12ης Δεκεμβρίου 1972(1), περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων ή προϊόντων κρέατος προέλευσης τρίτων χωρών, όπως τροποποιήθηκε τελευταία από τον κανονισμό (ΕΚ) αριθ. 807/2003(2), και ιδίως το άρθρο 11,
την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων(3), όπως τροποποιήθηκε τελευταία από την οδηγία 2003/50/ΕΚ του Συμβουλίου(4), και ιδίως το άρθρο 14 παράγραφος 2,
Εκτιμώντας τα ακόλουθα:
(1) Το δείγμα υγειονομικού πιστοποιητικού για το εμπόριο αιγοπροβάτων αναπαραγωγής περιλαμβάνεται στο υπόδειγμα ΙΙΙ του παραρτήματος Ε της οδηγίας 91/68/EOK.
(2) Η απόφαση 93/198/ΕΟΚ της Επιτροπής, της 17ης Φεβρουαρίου 1993, όπως τροποποιήθηκε τελευταία από την απόφαση 2002/261/ΕΚ(5), περιλαμβάνει ένα υπόδειγμα με τους όρους υγειονομικού ελέγχου και έκδοσης κτηνιατρικών πιστοποιητικών για τις εισαγωγές οικόσιτων αιγοπροβάτων από τρίτες χώρες(6).
(3) Σύμφωνα με το μέρος Ι του κεφαλαίου Α του παραρτήματος VIII και το κεφάλαιο Ε του παραρτήματος ΙΧ του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγοειδών εγκεφαλοπαθειών(7), όπως τροποποιήθηκε τελευταία από τον κανονισμό (ΕΚ) αριθ. 1234/2003 της Επιτροπής(8), ορισμένοι περιορισμοί στο εμπόριο και τις εισαγωγές αιγοπροβάτων έχει αρθεί υπό τον όρο ότι τα ζώα αυτά έχουν γονότυπο της πρωτεΐνης πριόν ARR/ARR.
(4) Χρειάζεται να ευθυγραμμιστεί το υπόδειγμα ΙΙΙ υγειονομικού πιστοποιητικού στο παράρτημα Ε της οδηγίας 91/68/EOK και τα υποδείγματα υγειονομικών πιστοποιητικών στα παραρτήματα Ι και ΙΙ της απόφασης 93/198/EOK με τους νέους κανόνες.
(5) Η οδηγία 91/68/ΕΟΚ πρέπει επομένως να τροποποιηθεί αντιστοίχως.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για τη διατροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το υπόδειγμα III στο παράρτημα E της οδηγίας 91/68/ΕΟΚ αντικαθίσταται από το κείμενο του παραρτήματος I της παρούσας απόφασης.
Άρθρο 2
Η απόφαση 93/198/ΕΟΚ τροποποιείται ως εξής:
1. Το παράρτημα I αντικαθίσταται από το παράρτημα II της παρούσας απόφασης.
2. Το παράρτημα II αντικαθίσταται από το παράρτημα III της παρούσας απόφασης.
Άρθρο 3
Η παρούσα απόφαση εφαρμόζεται από τις 13 Οκτωβρίου 2003.
Άρθρο 4
Η παρούσα απόφαση απευθύνεται στα κράτη μέλη
Βρυξέλλες, 7 Οκτωβρίου 2003.

Labels: 3
6